חוק מענק הסתגלות מיוחד לבני 67 ומעלה (הוראת שעה – נגיף הקורונה החדש), התש"ף-2020 
הצעת חוק ממשלתית, הכנסת ה-23
פורסם: ספר החוקים, חוברת 2815, עמ' 158, 2020-06-30T00:00:00+03:00
חוק מענק הסתגלות מיוחד לבני 67 ומעלה (הוראת שעה – נגיף הקורונה החדש), התש"ף-2020 (להלן: החוק) קובע כי תושב ישראל שמלאו לו 67 שנים  או יותר בתקופה שבין ה-1.3.2020 ועד ה-16.8.2020 והוא פוטר מעבודתו או הוצא לחופש ללא תשלום לתקופה של 30 ימים לפחות בתקופה האמורה ועבד לפני כן כשכיר  לתקופה של שלושה חודשים רצופים לפחות, יהיה זכאי למענק הסתגלות בסכומים משתנים (עד 4,000) כתלות בהכנסתו הפנסיונית, בעד החודשים מרץ עד אמצע אוגוסט 2020 וכל עוד לא חזר לעבוד. עובדים כאמור שחזרו לעבודתם במהלך החודשים מאי עד אוגוסט יהיו זכאים למענק בשיעור חלקי בעד חודש חזרתם לעבודה.